14. ΝΟΜΟΘΕΤ. ΔΙΑΤΑΓΜΑ υπ’ αριθ. 602 της 4/24 Οκτ. 1941 Περί τροποποιήσεως και συμπληρώσεως των περί οργανισμού των Υποθηκοφυλακείων του Κράτους ισχυουσών διατάξεων ως εκωδικοποιήθησαν δια του από 19/23 Ιουλ. 1941 Κ.Δ/τος. ΄Αρθρ.1.-(Αντικαθίσταται το έδαφ. α΄ της παρ. 1 του άρθρ. 13και καταργείται το εδ. 1α΄ της παρ. 1 του άρθρ. 14 του εν περιλήψει Κ.Δ/τος). Σελ. 501 Οργανισμός Υποθηκοφυλακείων 6.Η.α.13-14 ΄Αρθρ.2.-1.Κεναί θέσεις Διευθυντών εμίσθων Υποθηκοφυλακείων θεωρούνται ως πληρωθείσαι δια της προαγωγής εις τον βαθμόν του Υπουργικού Τμηματάρχου α΄ τάξεως εισηγητών των υπηρετούντων ήδη ως αναπληρωτών των μη υπαρχόντων Διευθυντών των  Υποθηκο φυλακείων τούτων εκ των εχόντων πτυχίον Νομικής και υπέρ επταετή συνολικήν υπηρεσίαν εν θέσει Εισηγητού και Γραμματέως α΄ τάξεως Υποθηκοφυλακείου. 2.Οι ούτω προαγόμενοι και διευθύνοντες τα Υποθηκοφυλακεία προάγονται μετά διετή ευδόκιμον υπηρεσίαν εν τω βαθμώ τούτω εις τον βαθμόν του διευθυντού β΄ τάξεως Υποθηκοφυλακείου, μετά ετέραν δε διετή υπηρεσίαν εν τω βαθμώ του διευθυντού β΄ τάξεως προάγονται εις τον βαθμόν του Διευθυντού α΄ τάξεως. 3.Εις τον Διευθυντήν του Υποθηκοφυλακείου Αθηνών ως και εις τον ως άνω διευθύνοντα τούτο χορηγείται επί πλέον των αποδοχών του και το υπό της παρ. 2 του άρθρ. 6 του από 12/22 Ιαν. 1934 Δ/τος «περί των αποδοχών Πολιτικών Δημοσίων Υπαλλήλων» πρόσθετον μηνιαίον επιμίσθιον. 4.Αι κατά τας προηγουμένας παρ. 1 και 2 προαγωγαί ενεργούνται δια Δ/τος, προτάσει του επί της Δικαιοσύνης Υπουργού μετά προηγουμένην σύμφωνον γνωμοδότησιν του Διοικητικού Συμβουλίου του Υπουργείου της Δικαιοσύνης. ΄Αρθρ.3.-Η προθεσμία της παρ. 4 του άρθρ. 62 του από 19/23 Ιουλ. 1941 Κανονιστικού Δ/τος δι’ ου εκωδικοποιήθησαν αι περί οργανισμού των Υποθηκοφυλακείων του Κράτους διατάξεις παρατείνεται επί έτος από της λήξεώς της. ΄Αρθρ.4.-Αι διατάξεις του από 19/23 Ιουλ. 1941 Κανονιστικού Δ/τος δι’ ου εκωδικοποιήθησαν αι περί οργανισμού των Υποθηκοφυλακείων του Κράτους διατάξεις, επέχουν ισχύν νόμου τροποποιούμεναι και συμπληρούμεναι ως ανωτέρω και ενσωματούμεναι εν αυταίς. ΄Αρθρ.5.-Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. 